**Evalueringssamtaler i historie**

Inden jeres samtale vil jeg gerne have jer til at:

* Plotte dig selv ind i diagrammet nedenunder (eller i hvert fald overveje, hvor du ligger, hvis teknikken driller i forhold til at sætte et kryds)
* Overvej i forlængelse af dine krydser:
  + hvad dit ambitionsniveau er i historie
  + om der er noget, du gerne vil være bedre til
  + hvad der skal til for at rykke dig fagligt (hvis du gerne vil have det)
* Skim de følgende sider, der beskriver evalueringskriterierne i historie.

Et billede, der indeholder diagram

Automatisk genereret beskrivelse

**Bedømmelseskriterier for historie**

|  |  |
| --- | --- |
| Karakter | Beskrivelse |
| 02 | **Problemformuleringskompetence:**   * Kan ikke opstille egne faglige problemstillinger.   **Metode:**   * Viser en vis indsigt i de grundlæggende dele af materialeanalyse herunder kildeanalyse f.eks. forståelse for afsender, modtager og indhold.   **Viden:**   * Viser en vis forståelse for historiske begivenheder f.eks. hvornår, hvem og hvor.   **Formidling:**   * Bidrager kun med korte faglige indlæg og kan ikke uddybe påstande. |
| 4 | **Problemformuleringskompetence:**   * Kan med væsentlige mangler opstille og besvare historiske problemstillinger.   **Metode:**   * Viser jævnligt en vis forståelse for materialeanalysen herunder kildeanalyse.   **Viden:**   * Viser jævnligt viden om historiske begivenheder og samfundsforhold gennem tiderne.   **Formidling:**   * Deltager med korte faglige indlæg i gruppearbejde og i klasseundervisning. |
| 7 | **Problemformuleringskompetence:**   * Kan med mangler udforme og besvare historiske problemstillinger. Manglerne kan f.eks. være usikkerhed i taksonomi og væsentlighed.   **Metode:**   * Viser god forståelse for materialeanalyse og herunder kildeanalyse. * Kan se styrker og svagheder i forskelligartet materiale. * Kan genkende grundlæggende historiske drivkræfter og brug af historie. * Viser en vis forståelse for begreberne historieskabt og historieskabende.   **Viden:**   * Viser ofte god forståelse for historiske begivenheder og forskellige samfundsforhold.   **Formidling:**   * Kan med mangler lave en historisk redegørelse. * Kan individuelt, eller som en del af en gruppe, holde længere, mundtlige faglige oplæg med bevidsthed om afsender og modtager. * Kan komme med faglige belæg for påstande. |
| 10 | **Problemformuleringskompetence:**   * Kan udforme og besvare historiske problemstillinger.   **Metode:**   * Viser omkring langt de fleste kilder og materialer en sikker forståelse for analyse. * Viser forståelse for begreberne historiesyn, historiebrug, historieskabt og historieskabende. * Kan under vejledning finde relevant historisk materiale.   **Viden:**   * Viser sikker viden om centrale historiske udviklingslinjer. * Kan anvende relevant historisk viden til at forklare nutidige forhold.   **Formidling:**   * Kan give uddybende belæg i forbindelse med historiske udsagn. * Kan holde længerevarende mundtlige oplæg med fagligt fokus. * Kan lave en sikker historisk redegørelse og analyse. Kan med mangler opstille en diskussion. |
| 12 | **Problemformuleringskompetence:**   * Kan selvstændig udforme og besvare de centrale historiske problemstillinger på alle taksonomiske niveauer.   **Metode:**   * Viser sikker forståelse for og anvendelse af kildeanalyse. * Kan anvende begreberne historiesyn, historiebrug, historieskabt og historieskabende. * Kan diskutere historiske problemstillinger. * Kan selvstændigt finde relevant historisk materiale.   **Viden:**   * Viser og anvender sikker viden og overblik over centrale historiske udviklingslinjer, ideologier og samfundsformer. * Kan anvende relevant historisk viden til at forklare nutidige problemstillinger.   **Formidling:**   * Kan holde et velstruktureret oplæg baseret på faglige argumenter med konkrete nedslag i kilderne, hvor kilderne ses i en større sammenhæng. * Kan reflektere og begrunde formidlingsvalg ift. afsender og modtager. |